Tíguldofra

Tíguldofra (fræðiheiti: Schaereria fuscocinerea) er tegund fléttna af dofruætt.Hörður Kristinsson (2016). Íslenskar fléttur. Reykjavík: Hið íslenska bókmenntafélag. ISBN 978-9979-66-347-8

Útlit
Tíguldofra er hrúðurflétta með reitaskipt, matt, grátt eða dökkgrábrúnt þal. Askhirslurnar eru svartar og hoft hyrndar frekar en kringlóttar, flatar og með áberandi barmi.

Gró tíguldofru eru sporbaugótt, glær, einhólfa og 10-15 x 5-7 µm að stærð.

Útbreiðsla og búsvæði
Tíguldofra er útbreidd um allan heim. Hún finnst á Norðurheimskautasvæðinu, um Evrasíu, Norður-, Mið- og Suður-Ameríku, Eyjálfu og á eyjum úthafanna norður af Suðurskautslandinu.

Á Íslandi finnst tíguldofra dreifð nokkuð víða um landi, nema helst á Suðurlandi. Tíguldofra vex á basaltiFlóra Íslands (án árs). Tíguldofra - Schaereria fuscocinerea. oft á móti sól innan um landfræðiflikru.

Efnafræði
Tíguldofra inniheldur þekkta fléttuefnið gyrófórinsýru.

Þalsvörun tíguldofru er K-, C- eða miðlag C+ bleikt, P-.

Tilvísanir

Flokkur:Dofruætt